Kalanchoe pinnata

Ny Kalanchoe pinnata dia karazan-javamaniry matevin-dravina teratany eto Madagasikara, ao amin' ny fianakaviana Crassulaceae. Nampidirina any amin' ny faritra trôpikaly maro izay matetika lasa toa voajanahary ao ary indraindray lasa manafika ity zavamaniry ity. Ampiasaina ho fanafody izy io ary ambolena hanaovana haingon-trano. Maro ny anarany ara-tsiansa nahafantarana azy teo aloha, dia Bryophyllum calycinum sy Bryophyllum pinnatum. Atao hoe felatanantsifaona, malainana, rendadiaka, sodifafana ary tsilafafa izy io amin' ny teny malagasy.
vignette|221x221px|Voany
Zavamaniry fanaovana haingon-trano malaza izy io ary lasa voajanahary any amin' ny faritra trôpikaly. Ity karazana ity dia miavaka noho ny zanany madinika maro miforona eo amin' ny sisin' ny raviny, toetra iray itoviany amin' ny karazana sasany ao amin' ny Bryophyllum (tafiditra ao amin' ny vondron-karazana Kalanchoe ankehitriny).
vignette|219x219px|Raviny sy zanany
Zavamaniry matevin-dravina sy velona maharitra an-taonany izy io, manodidina ny 1 m ny haavony, misy tahony miendrika varingarina misy nofony ary misy tsimoka manopy mena, izay misy voniny  mandritra ny ampahany be amin' ny taona.

 Jereo koa 

 Sodifafana
 Bryophyllum
 Kalanchoe